Marjatta Alestalo

Marjatta Alestalo eli Marjatta Alestalo–Šepelenko (s. 1953) on suomalainen venäjän kielen yliopisto-opettaja ja tietokirjailija. Hän on laatinut 1990-luvulta lähtien venäjän kielen oppikirjoja ja on lisäksi tehnyt venäjän opetusohjelmia televisioon. 

Alestalo on filosofian kandidaatti ja aloitti uransa oppikirjailijana työskennellessään venäjän lehtorina Helsingin yliopiston kielikeskuksessa. Hän on laatinut oppimateriaaleja sekä itsenäisesti että yhteistyössä muiden, kuten Eija Hämäläisen, Arto Mustajoen ja Irina Malmbergin kanssa. Alestalon teoksiin kuuluvat Kapusta Master - ja Kafe Piter -oppikirjasarjat sekä Taipuisa venäjä. Alestalolle myönnettiin tammikuussa 2018 Suomen tietokirjailijoiden oppikirjailijapalkinto.

Lähteet

Aiheesta muualla
Marjatta Alestalo (helsinki.fi)

Suomalaiset tietokirjailijat
Vuonna 1953 syntyneet
Elävät henkilöt